# จอห์น เคร์รี

| จอห์น เคร์รี |
| --- |
| John Kerry |
| เคร์รี ใน ค.ศ. 2021 |
|  |
| ผู้แทนพิเศษประธานาธิบดีสหรัฐด้านสภาพภูมิอากาศ คนที่ 1 |
| **ดำรงตำแหน่ง** 20 มกราคม ค.ศ. 2021 – 6 มีนาคม ค.ศ. 2024 (3 ปี 1 เดือน 15 วัน) |
| ประธานาธิบดี | โจ ไบเดิน |
| ก่อนหน้า | *ก่อตั้งตำแหน่ง* |
| ถัดไป | จอห์น โพเดสตา |
| รัฐมนตรีว่าการกระทรวงการต่างประเทศสหรัฐอเมริกา คนที่ 68 |
| **ดำรงตำแหน่ง** 1 กุมภาพันธ์ ค.ศ. 2013 – 20 มกราคม ค.ศ. 2017 (3 ปี 11 เดือน 19 วัน) |
| ประธานาธิบดี | บารัก โอบามา |
| รอง | วิลเลียม เจ. เบิร์นส์ เวนดี้ เชอร์แมน (รักษาการ) แอนโทนี บลิงเคน |
| ก่อนหน้า | ฮิลลารี คลินตัน |
| ถัดไป | เร็กซ์ ทิลเลอร์สัน |
| สมาชิกวุฒิสภาสหรัฐ จาก รัฐแมสซาชูเซตส์ |
| **ดำรงตำแหน่ง** 2 มกราคม ค.ศ. 1985 – 1 กุมภาพันธ์ ค.ศ. 2013 (28 ปี 30 วัน) |
| ก่อนหน้า | พอล ซองกัส |
| ถัดไป | โม โควาน |
| รองผู้ว่าการรัฐแมสซาชูเซตส์ คนที่ 66 |
| **ดำรงตำแหน่ง** 6 มกราคม ค.ศ. 1983 – 2 มกราคม ค.ศ. 1985 (1 ปี 11 เดือน 27 วัน) |
| ผู้ว่าการ | ไมเคิล ดูกาคิส |
| ก่อนหน้า | โธมัส พี. โอนีล ที่สาม |
| ถัดไป | เอเวลิน เมอร์ฟี่ |
|  |
| ข้อมูลส่วนบุคคล |
| เกิด | จอห์น ฟอร์บส เคร์รี  (1943-12-11) 11 ธันวาคม ค.ศ. 1943 ออโรรา รัฐโคโลราโด สหรัฐอเมริกา |
| ศาสนา | โรมันคาทอลิก |
| พรรคการเมือง | เดโมแครต |
| คู่สมรส | Julia Thorne (2513 – 2531) Teresa Heinz (2538 – ปัจจุบัน) |
| ศิษย์เก่า | มหาวิทยาลัยเยล วิทยาลัยกฎหมายบอสตัน |
| ลายมือชื่อ |  |
| เว็บไซต์ | Government website |
| ยศที่ได้รับการแต่งตั้ง |
| รับใช้ |  สหรัฐอเมริกา |
| สังกัด |  กองทัพเรือสหรัฐ |
| ประจำการ | 2509–2521 |
| ยศ |  เรือโท |
| บังคับบัญชา | PCF-44 PCF-94 |
| ผ่านศึก | สงครามเวียดนาม |
| รางวัล |  Silver Star  Bronze Star Medal  Purple Heart (3) |
|  |

**จอห์น ฟอบส์ เคร์รี** (อังกฤษ: *John Forbes Kerry*; เกิด 11 ธันวาคม ค.ศ. 1943) เป็นนักการเมืองชาวอเมริกัน ปัจจุบันดำรงตำแหน่งผู้แทนพิเศษประธานาธิบดีสหรัฐด้านสภาพภูมิอากาศ อดีตรัฐมนตรีว่าการกระทรวงการต่างประเทศสหรัฐอเมริกา คนที่ 66 อดีตสมาชิกวุฒิสภาสหรัฐจากรัฐแมสซาชูเซตส์ โดยดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภา นอกจากนี้ เขายังเคยเป็นผู้ท้าชิงตำแหน่งประธานาธิบดีสหรัฐอเมริกาคนที่ 43 ในการเลือกตั้งประธานาธิบดีสหรัฐอเมริกา พ.ศ. 2547

เคร์รีเกิดที่เมืองออโรรา ในรัฐโคโลราโด และเข้าเรียนในโรงเรียนประจำในรัฐแมสซาชูเซตส์และรัฐนิวแฮมป์เชียร์ เขาจบการศึกษาจากมหาวิทยาลัยเยลเมื่อ พ.ศ. 2509 ในสาขารัฐศาสตร์ ซึ่งในปีเดียวกันนี้เอง เคร์รีได้เข้าเป็นทหารในกองทัพเรือสหรัฐในฐานะกำลังพลสำรอง ในปีต่อมาเขาถูกส่งไปปฏิบัติการในสงครามเวียดนาม เป็นเวลา 4 เดือน โดยเขาเป็นหัวหน้าหน่วยเรือเร็ว ภายหลังกลับมายังสหรัฐ เขาได้เข้าร่วมกับกลุ่ม "ทหารผ่านศึกเวียดนามไม่เอาสงคราม" ซึ่งเขาดำรงตำแหน่งโฆษกของกลุ่มและคอยปราศัยต่อต้านการทำสงครามในเวียดนาม

ภายหลังจากจบการศึกษาระดับปริญญาเอกด้านกฎหมาย จากวิทยาลัยกฎหมายบอสตัน เครร์รีได้เข้าทำงานเป็นผู้ช่วยอัยการประจำเขต และต่อมาได้ดำรงตำแหน่งรองผู้ว่าการรัฐแมสซาชูเซตส์ ต่อมาเขาได้รับเลือกเป็นสมาชิกวุฒิสภาสหรัฐใน พ.ศ. 2528 และดำรงตำแหน่งนี้ติดต่อกันถึง 6 วาระ

ในช่วงหาเสียงการเลือกตั้งประธานาธิบดีสหรัฐอเมริกา พ.ศ. 2547 เขาได้โจมตีนโยบายสงครามอิรักของจอร์จ ดับเบิลยู. บุช ต่อมาใน พ.ศ. 2552 เขาได้ดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภาจนกระทั่งเขาได้รับการทาบทามจากประธานาธิบดี บารัคโอ บามา ในการเข้ารับตำแหน่งรัฐมนตรีว่าการกระทรวงการต่างประเทศสหรัฐ ต่อจากนางฮิลลารี คลินตัน

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ จอห์น เคร์รี